朋友帶去，如果唔係唔會發現呢間好味小店。基本上專售吞拿魚定食，款式唔多，價錢好合理, 唔食吞拿魚都仲有2,3款牛肉/ 鯖魚定食選擇。叫咗蔥吞拿魚腩定食同燒鯖魚定食。落單時，侍者話鯖魚定食要等15分鐘。蔥吞拿魚腩定食先到，食咗一口，好好味，魚肉又甘又鮮，日本米香軟，好好味，好滿足。燒鯖魚定食係我同朋友食咗半份蔥吞拿魚腩定食時到，件魚好大件，好香，魚皮有一個個炭燒脹起的大泡泡。用筷子一夾，魚嘅肉汁即刻流出，燒嘅火喉剛好，一啲都唔乾，加上鯖魚嘅油脂香，真係好正!下次再去會試拖羅定食!